Diari Oficial de la Generalitat Valenciana


Sumari del DOGV 9474, del 21-11-2022 (2022/10658)

RESOLUCIÓ de 16 de novembre de 2022, del director general de LABORA Servei Valencià d'Ocupació i Formació, per la qual es publica l'ampliació dels crèdits màxims que han de finançar les subvencions públiques destinades a la integració sociolaboral de treballadors i treballadores en situació o en risc d'exclusió social en empreses d'inserció per a 2022, convocades mitjançant la Resolució de 14 de desembre de 2021, del director general de LABORA Servei Valencià d'Ocupació i Formació, i regulades en l'Ordre 20/2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9474

Data del DOGV
:   21-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10836


Data del document
:   16-11-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de novembre de 2022, del director general de LABORA Servei Valencià d'Ocupació i Formació, per la qual es publica l'ampliació dels crèdits màxims que han de finançar les subvencions públiques destinades a la integració sociolaboral de treballadors i treballadores en situació o en risc d'exclusió social en empreses d'inserció per a 2022, convocades mitjançant la Resolució de 14 de desembre de 2021, del director general de LABORA Servei Valencià d'Ocupació i Formació, i regulades en l'Ordre 20/2018.  
 [2022/10122]  
  
  
En el Diari Oficial de la Generalitat Valenciana número 9256, de 14 de gener de 2022, es va publicar la Resolució de 14 de desembre de 2021, del director general de LABORA Servei Valencià d'Ocupació i Formació, per la qual es convoquen subvencions destinades a la integració sociolaboral de treballadors i treballadores en situació o en risc d'exclusió social en empreses d'inserció per a 2022, per la qual es va donar publicitat a les línies de crèdit i a l'import global màxim destinat a finançar aquestes subvencions regulades en l'Ordre 20/2018, de 14 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les subvencions destinades a la integració sociolaboral de persones treballadores en situació o risc d'exclusió social en empreses d'inserció i en empreses ordinàries de treball (DOGV núm. 8425, de 16 de novembre de 2018).   
En l'apartat 1 de l'article 2 d'aquesta resolució es va establir que aquestes ajudes es financen per un import global màxim d'1.250.000 euros, amb càrrec al subprograma pressupostari 322.51, Foment d'ocupació, amb càrrec al capítol 4, línia S2240, segons detall de línies i imports que a continuació s'especifiquen:  
a) Les ajudes per als programes regulats en el capítol II del títol II de les bases reguladores, destinades a les empreses d'inserció qualificades i inscrites en el registre administratiu de la Comunitat Valenciana, excepte els de la secció 5a, es finançaran per un import global d'1.200.000 euros.  
b) Les ajudes per al programa regulat en la secció 5a del capítol II del títol II de les bases reguladores, destinades a la creació de nous llocs de treball vinculats a inversió fixa en les empreses d'inserció qualificades i inscrites en el registre administratiu de la Comunitat Valenciana, es finançaran per un import global de 50.000 euros.  
Que mitjançant la Resolució de 6 de setembre de 2022, del director general de LABORA Servei Valencià d'Ocupació i Formació, publicada en el DOGV 9425 de 12/09/2022, es va incrementar la dotació assignada en la Resolució de 14 de desembre de 2021, del director general de LABORA Servei Valencià d'Ocupació i Formació, per la qual es convoquen subvencions destinades a la integració sociolaboral de persones treballadores en situació o risc d'exclusió social en empreses d'inserció per a 2022, d'acord amb el següent detall:  
«a) Les ajudes per als programes regulats en el capítol II del títol II de les bases reguladores, destinades a les empreses d'inserció qualificades i inscrites en el registre administratiu de la Comunitat Valenciana, excepte els de la secció 5a: s'amplia la dotació en 800.000,00 €, fons procedents del Servei Públic d'Ocupació Estatal (SEPE), finançades amb càrrec al capítol IV, del subprograma 322.51, codi línia S2240000, amb la qual cosa la dotació per a aquestes ajudes arriba a un import màxim de 2.000.000,00 €.»  
Després de l'increment, la dotació per a l'exercici 2022 per a les ajudes regulades en l'Ordre 20/2018, de 14 de novembre, de la Conselleria d'Economia Sostenible, Sectors Productius, Comerç i Treball, s'estableixen les bases reguladores de les subvencions destinades a la integració sociolaboral de persones treballadores en situació o risc d'exclusió social en empreses d'inserció i en empreses ordinàries de treball i convocades per la Resolució de 14 de desembre de 2021, del director general del Servei Valencià d'Ocupació i Formació, per la qual es convoquen les subvencions públiques destinades a la integració sociolaboral de treballadors i treballadores en situació o en risc d'exclusió social en empreses d'inserció per a 2022, arriba a un import de 2.050.000,00 €.  
De conformitat amb el que s'estableix en la disposició final primera, apartat 2, de l'Ordre 20/2018, de 14 de novembre, de la Conselleria d'Economia Sostenible, Sectors Productius, Comerç i Treball, en relació amb el que es disposa en l'apartat 3 de l'article 2 de la Resolució de 14 de desembre de 2 021, considerant les sol·licituds presentades fins al moment relatives a ajudes destinades a les empreses d'inserció i existint crèdit disponible en la línia S2240000, derivat de saldos de la línia per increments de crèdit de fons procedent del Servei d'Ocupació Pública Estatal (SEPE), minoracions i desafectacions d'altres programes, és procedent incrementar el finançament per a les ajudes incloses en l'apartat 1.b de l'article 2 d'aquesta resolució per als programes regulats en el capítol II del títol II de les bases reguladores, destinades a la creació de nous llocs de treball vinculat a inversió fixa en empreses d'inserció qualificades i inscrites en el registre administratiu de la Comunitat Valenciana, i publicar-la en el DOGV, sense establir un nou termini de presentació de sol·licituds.   
En conseqüència, i vistos els antecedents exposats, resolc:  
  
Únic  
Incrementar la dotació assignada en la Resolució de 14 de desembre de 2021, del director general de LABORA Servei Valencià d'Ocupació i Formació, per la qual es convoquen subvencions destinades a la integració sociolaboral de persones treballadores en situació o risc d'exclusió social en empreses d'inserció per a 2022, d'acord amb el següent detall:  
  
«b) Les ajudes per al programa regulat en la secció 5a del capítol II del títol II de les bases reguladores, destinades a la creació de nous llocs de treball vinculat a inversió fixa en les empreses d'inserció qualificades i inscrites en el registre administratiu de la Comunitat Valenciana, s'amplia la dotació en 32.000,00 €, finançada amb càrrec al capítol IV, del subprograma 322.51, codi línia S2240000, amb fons procedents del Servei Públic d'Ocupació Estatal (SEPE), amb la qual cosa la dotació per a aquestes ajudes arriba a un import màxim de 82.000 €.»  
  
Després de l'increment, la dotació per a l'exercici 2022, per a les ajudes regulades en l'Ordre 20/2018, de 14 de novembre, de la Conselleria d'Economia Sostenible, Sectors Productius, Comerç i Treball, s'estableixen les bases reguladores de les subvencions destinades a la integració sociolaboral de persones treballadores en situació o risc d'exclusió social en empreses d'inserció i en empreses ordinàries de treball i convocades per la Resolució de 14 de desembre de 2021, del director general del Servei Valencià d'Ocupació i Formació, per la qual es convoquen subvencions destinades a la integració sociolaboral de persones treballadores en situació o risc d'exclusió social en empreses d'inserció per a 2022, arriba a un import global màxim de 2.082.000,00 €.  
  
La present resolució farà efecte des del dia de la signatura.   
  
Contra la present resolució, que posa fi a la via administrativa, podrà interposar-se un recurs contenciós administratiu en el termini de dos mesos, comptats des de l'endemà de la notificació, davant el jutjat contenciós administratiu corresponent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant la persona titular de la Direcció General de LABORA Servei Valencià d'Ocupació i Formació, en el termini d'un mes, computat en els termes ja dits, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que puga interposar-se qualsevol altre recurs dels previstos en la legislació vigent.  
  
València, 16 de novembre de 2022.- El director general de LABORA Servei Valencià d'Ocupació i Formació: Enric Nomdedéu i Biosca.